Keijo K. Kulha

Keijo Kalevi Kulha (s. 19. maaliskuuta 1937 Käkisalmi) on suomalainen filosofian tohtori, historiantutkija ja päätoimittaja. Kulhan vanhemmat olivat ratavartija Uuno Esaias Kulha ja Helli Sylvia Autio. Hän pääsi ylioppilaaksi 1957 Jyväskylän lyseosta ja valmistui filosofian kandidaatiksi ja maisteriksi 1962 sekä lisensiaatiksi 1967. Kulha väitteli filosofian tohtoriksi Jyväskylän yliopistossa vuonna 1969, väitöskirja oli nimeltään Karjalaisen siirtoväen asuttamisesta käyty julkinen keskustelu vuosina 1944–1948. Kulha toimi Jyväskylän yliopiston historian assistenttina 1964–1968, historiallis- kielitieteellisen osaston notaarina 1965–1968 ja Suomen historian dosenttina vuodesta 1969. Kulha oli Keskisuomalainen-lehden artikkelitoimittajana 1968–1972 ja Tampereen yliopiston vt. lehdistö- ja tiedotusopin professorina 1971–1972. Hän oli Turun Sanomien päätoimittajana 1973–1982 ja sen jälkeen Helsingin Sanomissa 1982–1997 ensin artikkelipäätoimittajana ja vastaavan päätoimittajan varamiehenä sekä viimeksi toisena päätoimittajana. Kulha oli myös Koripalloliiton puheenjohtajana vuosina 1982–1985. Kulha on naimisissa näyttelijä Maija-Liisa Peuhun kanssa. Heillä on yksi yhteinen lapsi, ja edellisestä avioliitosta Kulhalla on kolme lasta. Eläkkeelle jäätyään Kulha on toiminut historiantutkijana. == Teoksia == * Asutustoiminta Keski-Suomessa 1945-1960 vuoden 1945 maanhankintalain nojalla. Keski-Suomen seutukaavatutkimuksia 4. Keski-Suomen maakuntaliitto, aluesuunnittelujaosto, Jyväskylä 1963 * Siirtoväen sijoittaminen ja asuttaminen nyky-Suomeen. Jyväskylä 1963 * Luhangan kirja ; toim. Keijo K. Kulha. Jyväskylän kasvatusopillinen korkeakoulu. Kotiseutusarja 3. Luhangan kunta, Pieksämäki 1965, 2. painos 1982 * Sysmän pitäjän historia 3. Sysmän pitäjän historiatoimikunta, Sysmä 1966 * SVUL Keski-Suomen piiri 1907-1967. Jyväskylä 1967 * Urheilun kulttuurihistoriaa : Luentosarja Jyväskylän yliopiston liikuntakasvatuksen opintosuunnalla lukuvuonna 1966-1967. Liikuntatieteellisen seuran julkaisuja 11. Helsinki 1967 * HONSU 20 : Hongikon nuorisoseuran urheilijat. Jyväskylä 1968 * Karjalaisen siirtoväen asuttamisesta käyty julkinen keskustelu vuosina 1944-1948, väitöskirja. Studia historica Jyväskyläensia 7. Jyväskylän yliopisto 1969 (ilmestyi myös nimellä Karjalaiset Kanta-Suomeen : Karjalaisen siirtoväen asuttamisesta käyty julkinen keskustelu vuosina 1944-1948. Gummerus 1969) * Suomen autonomianajan lehdistö : kehityksen päälinjoja. Tampereen yliopiston tiedotustutkimuksen laitos. Monistesarja 8. Tampereen yliopisto 1972 * Tarkoituksellista tiedotustoimintaa : sodanaikaisen propagandan kuva todellisuudesta vuosina 1943-44. Henkinen maanpuolustus. Tutkimussarja 12. Henkisen maanpuolustuksen suunnittelukunta, Helsinki 1972 * Täysi-ikäinen julkinen sana yhdistää vapauden ja vastuun eikä särje tieteen ikkunoita. Tekijä, Turku 1973 * Vanhan Jämsän historia 1860-luvulta vuoteen 1925. Vanhan Jämsän historiatoimikunta, Jämsä 1975, 2. painos 1991 * Suomen poliittinen historia 1809-1975 : 2. osa, Vuodet 1905-1975 ; kirj. Viljo Rasila, Eino Jutikkala, Keijo K. Kulha. WSOY 1977, 2. painos 1980 * Aseveljien aika : suomalaisen asevelihengen ja aseveliliikkeen historiaa 1940-1945, julkaisija Kaatuneitten muistosäätiö. WSOY 1980 * Isännän jäljet : Veikko Ihamuotilan elämäkerta. Kirjayhtymä 1981 * Sanasotaa ja sovittelua : Helsingin Sanomain poliittinen linja itsenäistymisestä talvisotaan. Päivälehti - Helsingin Sanomat. Toimituksia 4. Sanoma, Helsinki 1989 * Valokuvia Suomesta ; tekstit Keijo K. Kulha; kuvatekstit ja alkusanat Simopekka Nortamo. Helsingin Sanomat / Lehtikuva, Helsinki 1992 * Urheilujärjestöjen kujanjuoksu : urheilun rakenneuudistus 1989-1993. Suomen urheilumuseosäätiön julkaisuja n:o 14. Suomen urheilumuseosäätiö, Helsinki 1995 * Mahtitalonpoika : Heikki Haaviston matkassa yleislakosta EU:hun. Edita, Helsinki 1996 * Kuilun partaalla : suomalainen pankkikriisi 1991-1995. Otava 2000 * Elämää apinalaatikossa : päätoimittajan näkökulma julkisuuteen. Edita, Helsinki 2002 * Metsäsuhteiden vuosirenkaita : sotavuosista nykypäivään. Edita, Helsinki 2003 * Mies ja vuosisata : pääkonsuli Aarne Koskelon tarina 1900-1998. Gummerus 2004 * Jutikkala : tinkimätön akateemikko. Edita, Helsinki 2006 * Kulttuurin etulinjassa : Erkki Salonen (1920-2001). Suomalaisen Kirjallisuuden Seuran toimituksia 257. Suomalaisen Kirjallisuuden Seura, Helsinki 2010 * Rytin luottomies : Jukka Rangell (1894-1982). Edita, Helsinki 2012 * * == Lähteet == * Kuka kukin on 1978 (Projekt Runeberg) * Keijo Kulha arkistoluettelo == Kirjallisuutta == * Luokka:Suomalaiset historioitsijat Luokka:Suomalaiset päätoimittajat Luokka:Vuonna 1937 syntyneet Luokka:Elävät henkilöt